Na temelju članka 31. stavak 3. Zakona o postupanju s nezakonito izgrađenim zgradama („Narodne novine“ br. [86/12](https://www.zakon.hr/cms.htm?id=562), [143/13](https://www.zakon.hr/cms.htm?id=563), [65/17](https://www.zakon.hr/cms.htm?id=18549) i [14/19](https://www.zakon.hr/cms.htm?id=38739)) te članka 40. Statuta Grada Makarske (Glasnik Grada Makarske broj 3/21), Gradsko vijeće Grada Makarske na \_\_\_sjednici održanoj dana \_\_\_\_\_\_\_\_\_\_\_ 2022. godine, donosi

**PROGRAM UTROŠKA SREDSTAVA OD**

**NAKNADE ZA ZADRŽAVANJE NEZAKONITO IZGRAĐENE**

**ZGRADE U PROSTORU ZA 2023. GODINU**

Članak 1.

Programom utroška sredstava od naknade za zadržavanje nezakonito izgrađene zgrade u prostoru za 2023. godinu utvrđuje se namjena korištenja i kontrola utroška sredstava od naknade za zadržavanje nezakonito izgrađene zgrade u prostoru, namijenjenih za poboljšanje infrastrukturne opremljenosti pojedinih područja Grada Makarske.

Članak 2.

Prihod, u visini 30% prikupljenih sredstava od naknade za zadržavanje nezakonito izgrađene zgrade u prostoru planiran je u Proračunu Grada Makarske za 2023. godinu u ukupnom iznosu od 5.000,00 EUR, a utrošit će se za nerazvrstane ceste kako slijedi:

|  |  |  |
| --- | --- | --- |
| **Redni broj** | **Opis poslova** | **Iznos sredstava** |
| 1. | Izgradnja i rekonstrukcija ulice Put Volicije | 2.500,00 EUR |
| 2. | Izgradnja i rekonstrukcija ulica u Velikom Brdu | 2.500,00 EUR |

Članak 3.

Ovaj Program utroška sredstava od naknade za zadržavanje nezakonito izgrađene zgrade u prostoru za 2023. godinu stupa na snagu osmog dana od dana objave u Glasniku Grada Makarske.

KLASA:361-02/22-01/1

URBROJ: 2181-6-05-01-22-2

Makarska, \_\_\_\_\_\_\_\_\_\_\_\_\_ 2022.g.

PREDSJEDNICA GRADSKOG VIJEĆA

Gordana Muhtić, dipl.iur.

**O b r a z l o ž e n j e**

Sukladno odredbi članka 31. st.3. Zakonu o postupanju s nezakonito izgrađenim zgradama (“Narodne novine“ br. [86/12](https://www.zakon.hr/cms.htm?id=562), [143/13](https://www.zakon.hr/cms.htm?id=563), [65/17](https://www.zakon.hr/cms.htm?id=18549), [14/19](https://www.zakon.hr/cms.htm?id=38739)) trideset posto sredstava naknade za zadržavanje nezakonito izgrađene zgrade u prostoru prihod su proračuna jedinica lokalne samouprave na čijem se području nezakonito izgrađena zgrada nalazi, a koriste se za poboljšanje infrastrukturno nedovoljno opremljenih i/ili neopremljenih naselja, prema programu koji donosi predstavničko tijelo jedinice lokalne samouprave.

Dakle, predloženim Programom utvrđuje se način raspodjele 30% sredstava koja se planiraju uprihoditi od naknade za zadržavanje nezakonito izgrađene zgrade u prostoru na području Grada Makarske u 2023.godini.

Predloženim Programom, prihod od 30%, odnosno 5.000,00 EUR, utrošit će se za nerazvrstane ceste na području Grada i to za izgradnju i rekonstrukcija ulice Put Volicije u iznosu od 2.500,00 EUR te za izgradnju i rekonstrukciju ulica u Velikom Brdu u iznosu od 2.500,00 EUR.

Slijedom navedenog, predlaže se Gradskom vijeću usvajanje predloženog Programa utroška sredstava od naknade za zadržavanje nezakonito izgrađene zgrade u prostoru za 2023.

Gradonačelnik

dr.sc. Zoran Paunović