Na temelju odredbe članka 95. stavak 3. i 4. Zakona o komunalnom gospodarstvu (˝Narodne novine˝, broj 68/18, 110/18 i 32/20), a u svezi članka II. Odluke ministra graditeljstva i prostornog uređenja o nastupanju posebnih okolnosti KLASA: 804-08/20-01/1, URBROJ: 531-01-20-1 od 20 ožujka 2020.g. te članka 40. Statuta Grada Makarske (Glasnik Grada Makarske broj 3/21), Gradsko vijeće Grada Makarske na \_\_\_sjednici održanoj dana \_\_\_\_\_\_\_\_\_\_\_ 2022. godine, donosi

**ODLUKU**

**o korištenju dijela naplaćenih sredstava komunalne naknade i komunalnog doprinosa u 2023. godini i za druge namjene**

Članak 1.

Ovom Odlukom određuje se mogućnost korištenja dijela naplaćenih sredstava komunalne naknade i komunalnog doprinosa u 2023. godini i za druge namjene, u uvjetima proglašene epidemije bolesti COVID-19, uzrokovane virusom SARS CoV-2 na području Republike Hrvatske, uslijed koje se nastupile posebne okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, narušavaju gospodarsku aktivnost i uzrokuju znatnu gospodarsku štetu.

Članak 2.

Zbog nastupanja posebnih okolnosti iz prethodnog članka, dio naplaćenih sredstava komunalne naknade u 2023. godini može se koristiti i za druge namjene različite od namjena propisanih člankom 91. Zakona o komunalnom gospodarstvu, a sukladno Proračunu Grada Makarske za 2023. godinu i Godišnjem izvještaju o izvršenju Proračuna Grada Makarske.

Članak 3.

Zbog nastupanja posebnih okolnosti iz članka 1. ove Odluke, dio naplaćenih sredstava komunalnog doprinosa u 2023. godini može se koristiti i za druge namjene različite od namjena propisanih člankom 76. Zakona o komunalnom gospodarstvu, a sukladno Proračunu Grada Makarske za 2023. godinu i Godišnjem izvještaju o izvršenju Proračuna Grada Makarske.

Članak 4.

Ova Odluka o korištenju dijela naplaćenih sredstava komunalne naknade i komunalnog doprinosa u 2023. godini i za druge namjene stupa na snagu osmog dana od dana objave u Glasniku Grada Makarske.

KLASA:363-01/22-10/6

URBROJ:2181-6-05-01-22-2

Makarska, \_\_\_\_\_\_\_\_\_\_\_\_\_\_\_\_\_2022.g.

PREDSJEDNICA GRADSKOG VIJEĆA

Gordana Muhtić, dipl.iur.

**O b r a z l o ž e n j e**

Zbog epidemije bolesti COVID-19 uzrokovane virusom SARS-CoV-2 na području Republike Hrvatske, dana 19. ožujka 2020. godine donesen je Zakon o dopuni Zakona o komunalnom gospodarstvu („Narodne novine“ broj 32/20), koji je stupio na snagu 20. ožujka 2020., a kojim je članak 95. Zakona o komunalnom gospodarstvu dopunjen novim stavcima 2., 3. i 4. koji glase:

*»(2) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu posebnu odluku donosi ministar nadležan za graditeljstvo, predstavničko tijelo jedinice lokalne samouprave može odlukom osloboditi obveznike plaćanja komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti.*

*(3) U slučaju nastupanja posebnih okolnosti iz stavka 2. ovoga članka predstavničko tijelo jedinice lokalne samouprave može odlukom odrediti da se dio naplaćenih sredstava komunalnog doprinosa koristi i za druge namjene različite od namjena propisanih člankom 76. ovoga Zakona.*

*(4) U slučaju nastupanja posebnih okolnosti iz stavka 2. ovoga članka predstavničko tijelo jedinice lokalne samouprave može odlukom odrediti da se dio naplaćenih sredstava komunalne naknade koristi i za druge namjene različite od namjena propisanih člankom 91. ovoga Zakon."*

Na temelju citirane odredbe Zakona o komunalnom gospodarstvu, Ministar graditeljstva i prostornoga uređenja je dana 20. ožujka 2020. godine donio Odluku o nastupanju posebnih okolnosti Klasa: 804-08/20-01/1, Ur.broj: 531-01-20-1, koja je stupila na snagu danom donošenja i važi do donošenja odluke o opozivu.

Slijedom prethodno navedenoga, zbog nastupanja posebnih okolnosti na području Republike Hrvatske, koje nedvojbeno predstavljaju višu silu, kao i ugrozu života i zdravlja građana, imovine veće vrijednosti te ujedno narušavaju gospodarsku aktivnost i uzrokuju znatnu gospodarsku štetu, ocjenjuje se opravdanim donošenje predložene Odluke kojom je predviđena mogućnost, da se, zbog nastupanja gore navedenih posebnih okolnosti, dio naplaćenih sredstava komunalne naknade i komunalnog doprinosa u 2023. godini koristi i za druge namjene različite od namjena propisanih člancima 91. i 76. Zakona o komunalnom gospodarstvu, a sukladno Proračunu Grada Makarske za 2023. godinu i Godišnjem izvještaju o izvršenju Proračuna Grada Makarske.

Slijedom navedenog, predlaže se Gradskom vijeću usvojiti predloženu Odluku.

Gradonačelnik

dr.sc. Zoran Paunović